Vaca de lapte e ca un Ferrari, produce mulţi bani, dar trebuie să ai grijă de el, spune un investitor din Banat
"Produce mulți bani, dar trebuie să ai grijă de el!", susține Ioji Zifceak, acţionar al Grupului Maxagro!
Zootehnia reprezintă un pas din ce în ce mai necesari pentru producătorii de cereale care vor să se dezvolte, să reziste în piaţă şi să îşi valorifice mai bine marfa, crede Ioji Zifceak, acţionar al Grupului Maxagro, prezent în conferinţa ZF Investiţi în România.
"Investim şi anul acesta în agricultură, dar mai puţin. Anul acesta ne dorim să investim mai mult în zootehnie, dorim să dezvoltăm proiectul de zootehnie, pentru că dacă vom rămâne doar să producem cereale vom muri".
Grupul Maxagro din Timiş cultivă astăzi peste 10.000 de hectare în vestul ţării şi are una dintre cele mai mari ferme de vaci de lapte din Banat, cu un efectiv de 3.000 de capete de bovine, dintre care peste 1.100 de vaci de muls.
"În anii în care preţul cerealelor fluctuează, partea de procesare este practic un beneficiu care îţi aduce plus valoare şi de un an şi ceva zootehnia ne aduce un profit destul de bun.
CITEȘTE ȘI: Ciucă: Săptămâna viitoare se va putea circula foarte uşor de la Oradea către Arad şi Timişoara
Practic, când merge mai rău la agricultură merge mai bine în zootehnie. Pentru că dacă sunt preţuri mai mici, câştigi mai mult pe zootehnie", scrie zf.ro.
Maxagro vrea investească în 2024 într-o nouă fermă pentru a-şi mări efectivele cu încă 500 de vaci.
"Vaca de lapte e ca un Ferrari, produce mulţi bani, dar trebuie să ai grijă de el. (…) Astăzi zootehnia asigură salariile la tot grupul Maxagro pentru că sunt preţuri mici şi atunci laptele e la un preţ destul de bun şi cu un profit destul de OK. Avem undeva la 1,2 lei costul pe litru de lapte şi noi îl vindem undeva la 2,2 lei".